800023 Ampliació esports individuals i d'adversari: Bàdminton
800018 Esports col·lectius II: Handbol
800005 Anàlisi de l'estructura funcional dels esports i estructura de l'exercici físic
Ja fa una pila d'anys que, mentre ballàvem el ball del fanalet sota una estelada nit d'estiu, una petitona de poc més de set anys em va dir a cau d'orella: Kike, avui quan m'has ajudat a baixar el ràpel que em feia tanta por...he aprés que he de confiar més en mi mateixa!
M'apassionen els processos de transformació educativa a través de la pràctica d'activitats físiques i esportives.
Acompanyar en el creixement de les persones.
Sentir-me partícip, com a guia o facilitador, de l'evolució i la transformació de les persones és –sense cap mena de dubte- l'estat vital en què em sento més realitzat.
I ho he pogut constatar com a entrenador, professor de secundària i universitari, monitor de temps lliure o gestor d'instal·lacions esportives.
Tant en àmbits del rendiment esportiu o socials, recreatius o catàrtics...
Millorar la pròpia perseverança, la gestió de la frustració, determinació i resiliència... gaudir de "l'aquí i l'ara"... superar reptes, acceptar un compromís i evidenciar com cada cop et sents més segur, menys fatigat, més capaç!
Imagineu el vertigen i la responsabilitat que suposa participar de la formació de formadors/es!
Desitjo aviat seguir compartint passió amb vosaltres debatent sobre com preparar-nos per les millors "feines" del món.
Llicenciat en Educació Física per la Universitat de Barcelona
Mestre especialista en Educació Física per la Universitat Camilo José Cela
Master en Fitness per l'INEFC - Universitat de Lleida
Postgrau en Estudis de la Joventut per la Universitat de Lleida
Acreditació Professor Col·laborador per l'Agència per a la Qualitat del Sistema Universitari de Catalunya 7/02/2005
Suficiència Investigadora "Programa Activitat Física al Medi Natural" INEFC-UdL 24/09/1997
Formador de Tècnics Esportius de Base pel Consell Català de l'Esport
Tècnic Esportiu Nivell 1 Bàdminton – International Coach Level 1(2017) – Jutge de línia CNAB (2018).
Estic molt interessat en avançar en la comprensió de diferents fenòmens al voltant de la iniciació esportiva dels esports d'implement, xarxa i mur, sota una perspectiva ecològica, dinàmica i integradora.
Difusió de la recerca més rellevant
Girona: Càtedra d'Esport i Educació Física Universitat de Girona.
En IV Congrés Internacional de Docència Universitària i Educació.
Una experiència de autogestión en secundaria.
Recordo amb una especial estima l'intens treball envers la formació de competències transversals emprant exclusivament metodologies centrades (PBL i POPBL) que es concretà en les assignatures "Projecte de Recerca" de primer i segon.
Les col·laboracions amb Pla d'Acció Tutorial, les jornades de portes obertes, la comissió pel llibre blanc de les competències han estat sempre excepcionals oportunitats d'aprenentatges.
Participar en la sempre activa vida social de l'INEFC-Lleida en l'organització d'events esportius, congressos, seminaris o com a vocal en el Club INEFC esdevé sempre un extraordinari sentiment de pertinença.
Formo part de l'equip tècnic d'Ekke en la coordinació de la secció de Pàdel i en el suport pedagògic a les activitats infantils i júniors de les diferents disciplines.
He gaudit "del pati" com a professor i tutor d'Educació Física a Primària, Secundària i Batxillerat.
Tanmateix com a responsable i dinamitzador de serveis d'activitats esportives extra-acadèmiques.
Assessor de Claustres en Programació per Competències per l'Institut de Ciències de l'Educació.
I m'he sentit educador treballant en l'àmbit no formal en estades d'estiu, casals esportius i estades d'aventura a la natura amb Drac Actiu o amb l'Equip de Campaments.
També com a professional de la neu a l'Escola d'Esquí de Boí-Taüll.
He tingut la sort de viure experiències en el món de la gestió esportiva.
Tant municipals en Ajuntaments i Patronats (Almacelles i Agramunt), com en Clubs (Natació Lleida-Gerència i Urgell-Coordinació Fitness), empreses privades (Trèvol, Royal, Serviesport, Ekke) o d'àmbit federatiu (Handbol i Bàdminton).
També he pogut sentir l'adrenalina de la banqueta.
Ja sigui com entrenador l'Associació Lleidatana d'Handbol en competicions catalanes i nacionals, o amb els exigents nens i nenes de les competicions escolars, i fins i tot amb els il·lusionats amateurs participants del circuit provincial de pàdel.